Dean Martin

I Dean Martin (míbayit a Dino Paul Crocetti; 7 ya ing Junio 1917 – 25 ya ing Diciembre 1995) métung yang Americanung talacanta, artista, ampóng comedianti. Méyáus yang "King of Cool", at tutúring deng métung karéng pékabantug a talalimbang (entertainer) ning kaduang púlung síglu. Síníkat ya i Martin kayábé ning comedianting i Jerry Lewis, a méyaus Martin and Lewis, aniang 1946. Línagé la karéng nightclub, at kaibat king radio ampóng television ampó karéng pelicula.